NA ODMORIŠTU Zir na autocesti A1 sukobili su se pripadnici BBB-a i Torcide.

Ako imate fotografije ili snimke nereda, molimo vas da nam ih pošaljete na desk@index.hr

Navijači Dinama putuju prema Splitu, u čijem predgrađu Mravincima njihov klub u kupu igra sa Slogom, dok navijači Hajduka idu u Zagreb gdje njihov klub igra kod Vrapča.

Tako da su se kod Macole našli na pola puta i žestoko sukobili. Prema riječima očevidaca, tučnjava je trajala desetak minuta, a korištene su palice, baklje i stolice iz ugostiteljskih objekata.

S obzirom na to da su se zaustavili na suprotnim stranama autoputa, do sukoba je došlo tako što su pretrčavali cestu po kojoj jure vozila.

U okršaju je oštećen jedan automobil te staklo na kafiću.

Policija je došla, ali tek kada je tučnjava završena, a sudionici u njoj otišli.

Tekst se nastavlja ispod oglasa

U Policijskoj upravi ličko-senjskoj mogli su nam tek potvrditi da je na spomenutom odmorištu "došlo do sukoba 30-40 osoba, koje su se razbježale do dolaska policije".

Policija nema nikakvih informacija o materijalnoj šteti nastaloj tučnjavom, eventualnim ozljedama sudionika i prolaznika te o tome u kojem smjeru su pobjegli sudionici.

POGLEDAJTE VELIKU TUČNJAVU BBB-A I TORCIDE